

Lp . asjaosalised

(kuupäev digiallkirjas) nr 7-1/31-11

**Eskiisi avalik väljapanek**

**Järsi külas asuva Riisimäe katastriüksuse ning lähiala detailplaneeringu eskiisi avalikustamine ja avaliku väljapaneku korraldamine.**

Raasiku Vallavalitsus otsustab avalikustada ja korraldada Järsi külas asuva “Riisimäe katastriüksuse ja lähiala” detailplaneeringu (Autor: OÜ Ilm Arhitekt, töö nr 0324, planeeringu ID 127431) avaliku väljapaneku.

Detailplaneeringu vastuvõtmisega Raasiku vallavalitsus kinnitab, et detailplaneering vastab õigusaktidele ja valla ruumilise arengu eesmärkidele.

Detailplaneeringu eesmärgiks on muuta maakasutust, äri- ja tootmise maa-alast saab elamu maa-ala, lisaks määratakse ehitusõigus ja hoonestustingimused, lahendatakse juurdepääsud, määratakse vajalikud servituudid, lahendatakse liikluskorraldus, tehnovõrkudega varustamine ning haljastus. Planeeringuala suurus koos lähialaga on ligikaudu 3008 m².

Maaüksuse osas ei ole varem kehtestatud detailplaneeringuid.

Käesolev detailplaneering sisaldab kehtiva üldplaneeringu muutmise ettepanekut.

Tegu on üldplaneeringut muutva detailplaneeringuga. Raasiku Vallavolikogu poolt 26.05.2020 otsusega nr 24 kehtestatud üldplaneeringu järgi on kinnistu maakasutus äri- ja tootmise maa-ala, käesoleva detailplaneeringuga muudetakse planeeringuala juhtotstarve elamumaaks.

Detailplaneeringu avalik väljapanek toimub 1. maist - 30. maini 2025. a (k.a.). Raasiku vallamajas ja valla veebilehel. Avaliku väljapaneku jooksul on kõigil isikutel õigus avaldada detailplaneeringu kohta arvamust. Arvamused palume saata elektrooniliselt raasiku.vald@raasiku.ee või postiga aadressile Tallinna mnt 24, Aruküla, Harjumaa 75201.

Avaliku väljapaneku jooksul on paberkandjal materjalidega võimalik tutvuda asutuse lahtiolekuaegadel, elektroonselt endale sobival ajal. Soovitame detailplaneeringu materjalidega tutvuda elektroonselt. Menetlusdokumentidega on võimalik tutvuda Raasiku vallavalitsuses paberkandjal, kuid tungival vajadusel ja etteteatamisel saab Raasiku vallavalitsus korraldada ka menetlusdokumentidega tutvumise võimaluse elektroonselt. Täiendav info: Indrek Mikk, indrek.mikk@raasiku.ee või postiga aadressile Tallinna mnt 24, Aruküla, Harjumaa 75201.

Lugupidamisega

(allkirjastatud digitaalselt)

Toomas Teeväli
vallavanem

Koostaja:
Indrek Mikk
planeeringute spetsialist

tel +372 53501209
indrek.mikk@raasiku.ee